N'wana un'wana na un'wana u na mfanelo yo tiva timfanelo ta yena. Yin'wana ya timfanelo leti n'wana a nga na tona i mfanelo yo va a hlayisiwa hi vatswari va yena. Nawu wa tiko ra Afrika-Dzonga wu tshikelela ngopfu timhaka ta leswaku swa boha leswaku vana va hlayisiwa hi vatswari va vona. Vatswari va boheka ku vona leswaku vana va vona va kuma swo miyeta nyoka hi ndlela leyi faneleke. Va fanele ku vona leswaku vana va ambala, va kumeriwa ko tumbeta tinhloko, va kuma vutshunguri loko va nga pfukangi kahle emirini ya vona, na ku vona leswaku va kuma dyondzo leyi faneleke. 1.15 Emakumu ka xirungulwana lexi ku na marito lama: "A hlawula ndzilo ematshan'weni ya xivungu." Hlamusela leswi ya vulaka swona. Eka xirungulwana xa "Ndzi fikile", na kona mutsari u vumbile swimunhuhatwa leswi hanyaka hikuva timhaka leti swi ti endlaka na ku ti vula hi leti ti humelelaka eka vutomi bya vanhu bya siku na siku. Swiendlo swa swimunhuhatwa swa khorwisa naswona swi endleka hikwalaho ka nsusumeto wo karhi, xikombiso, tata wa Rintiho u vuyile hi le xilungwini ku ta pfuxela nsati loyi ngi a a vabya, kutani a hatlana na xihundla xa leswaku Rintiho u lava ku dyondzela vugqweta, kasi yena a a lava leswaku a dyondzela vudokodela. Leswi swi n'wi hlundzukisile kutani a lerisa Rintiho ku endla vudokodela, ivi loko Rintiho a ala, a n'wi hlongola ekaya na ku tshika ku n'wi hakelela mali ya tidyondzo. Rintiho yena u yile mahlweni na ku dyondzela vugqweta a ri karhi a tshama ekaya ka mufundhisi a kondza a heta tidyondzo ta yena.